Osnovna škola Matije Vlačića Labin

Klasa: 007-04/23-02/2

Urbroj: 2163-4-9-23-2

Labin, 22.03.2023. godine

 **Z A P I S N I K**

**sa 2. sjednice Školskog odbora u 2023. godini održane dana 21.03.2023. godine u prostorijama škole**

Sukladno članku 63. i 64. Statuta OŠ Matije Vlačića Labin, 2. sjednica Školskog odbora održana je u prostorijama škole.

Svim članovima Školskog odbora dostavljen je na njihovu e-mail adresu materijal za današnju sjednicu.

Nazočni članovi Školskog odbora:

1. Iva Rukavina, predstavnik Učiteljskog vijeća

2. Ervin Kiršić, predstavnik Učiteljskog vijeća

3. Adriana Batelić, predstavnik Skupa radnika

4. Maira Licul Keba, predstavnik Osnivača

5. Astrid Glavičić, predstavnik Osnivača

6. Silvija Kos Pifar, predstavnik roditelja

Opravdale izostanak:

1. Anna Goreta Giannini, predstavnik Osnivača

Ostali nazočni:

1. Edi Juričić, ravnatelj škole

2. Daniela Glavičić, računovođa škole

Predloženi dnevni red je slijedeći:

1. Verifikacija zapisnika s prethodne 1. - elektroničke sjednice Školskog odbora u 2023. godini održane dana 07./08.03.2023. godine
2. Izvještaj o izvršenju financijskog plana za 2022.godinu
3. Financijski izvještaji za 2022.godinu
4. Odluka o raspodjeli rezultata za 2022.
5. Razno

Prijedlog dnevnog reda je jednoglasno prihvaćen.

***AD.1.***

Zapisnik s prethodne 1.– elektroničke sjednice Školskog odbora održane dana 07./08.03.2023. godine jednoglasno je usvojen.

***AD.2. – 4.***

Daniela Glavičić, računovođa Škole obrazložila je materijal pod točkama 2. – 4.

Nakon kraće rasprave, nije bilo pitanja niti sugestija, te su svi nazočni članovi Školskog odbora iskazali svoju jednoglasnu suglasnost na prezentirani materijal.

***AD.5.***

Pod točkom 5. ravnatelj škole upoznao je nazočne da su u tijeku nacionalni ispiti za učenike 8. razreda.

Škola je raspisala natječaj za novootvoreno mjesto kuhara/ice na neodređeno i puno radno vrijeme, te radno mjesto spremača/ice na neodređeno i nepuno (10 h ukupnog tjednog radnog vremena), sve temeljem zaprimljenih suglasnosti MZO za zapošljavanje. Natječaj je objavljen dana 17.03. s rokom za dostavu zamolbi zaključno do 25.03.2023. godine.

Nadalje, izvijestio je nazočne da je na provedenim predupisima u 1. razred za šk.god. 2023./24. osjetan pad broja budućih prvašića te je predupisano 29 učenika, uključujući više učenika s drugih upisnih područja. Navedeni broj je minimum za formiranje 2 razreda.

U tijeku je odabir 50 eksperimentalnih škola u RH u kojima će se provoditi program cjelodnevne nastave.

Pohvalio je i hvalevrijednu akciju obnove kuhinje u PŠ Rabac i njezine kompletne opreme donacijom tvrtke Valamar iz Rapca.

Predstavnica Vijeća roditelja Silvija Kos Pifar mišljenja je da bi bilo poželjno povećati broj sati nastave TZK u školama. Ervin Kiršić, učitelj TZK u našoj školi, naglasio je da se broj sati namjerava povećati u nižim razredima sa 2 na 3 sata, te je potvrdio da je Hrvatska zemlja s najmanjim brojem sati nastave TZK u odnosu na susjedne zemlje.

Predsjednica Školskog odbora Iva Rukavina ukazala je na održavanje ŠUK – a kao izvannastavne aktivnosti za učenike viših razreda.

Budući da nije bilo daljnjih prijedloga, pitanja niti sugestija, time je sjednica završila sa svojim radom.

Završetak sjednice u 14,30 sati.

 Predsjednica Školskog odbora:

 Iva Rukavina, dipl.ing.